Viljandi vestlusõhtu – Eili Soon "Loovus ja ettevõtlus – kuidas need koos toimima panna?"
2026-02-26 16:00 - 18:00 (Europe/Tallinn) | Sihtasutus Viljandimaa Arenduskeskus, Vabaduse plats 4, Viljandi, Estonia
Kutsume teid inspireerivale vestlusõhtule, kus oma loo räägib PUHU klaasistuudio looja Eili Soon.
Eili Soon on klaasipuhumisega tegelenud üle 15 aasta. Huvi klaasikunsti vastu on viinud ta teekonnale, mille tulemusel sündis haruldane loomeettevõte – PUHU klaasistuudio. Klaasipuhumine on ala, mis nõuab aega ja pühendumist ning kus looming ja ettevõtlus käivad käsikäes.
Kuidas hoida loovust siis, kui sellest saab igapäevane töö? Sellest ja paljust muust saab lähemalt kuulda vestlusõhtul, kus Eili räägib oma teekonnast ettevõtluseni ning jagab kogemusi klaasikunstniku ja loomeettevõtjana.
Kohtade arv on piiratud!
Sündmus on TASUTA
Täpsem info ja registreerimine!

Kesk-Eesti ettevõtluskonverents “Tugev ettevõte muutuvas majanduses”
2026-03-17 09:30 - 16:15 | Põltsamaa loss, Lossi tn 1, Põltsamaa, 48103, Estonia
Konverents toob ajalooliste Põltsamaa lossi müüride vahele kokku ettevõtjad, juhid, visionäärid ja eksperdid, et jagada teadmisi ja praktilisi tööriistu, mille abil muuta ebakindlus võimalusteks ning hoida äri vankumatuna ka kõige tormilisemates majandustuultes.
Täpsem info ja registreerimine!

Välisturgude A&O Viljandimaa ettevõtetele
2026-03-24 09:45 - 16:30 | Sihtasutus Viljandimaa Arenduskeskus, Vabaduse plats 4, Viljandi, Estonia
Meie koduturul on omad piirid, vahel väiksemad, kui meie ettevõtete tootmisvõimekus. Selleks, et kogu potentsiaal tööle panna ja käivet kasvatada, tasub vahel pilk üle piiri suunata.
Kas ekspordi käivitamine on keeruline? Oled ehk juba alustanud, aga tulemused ei ole ootuspärased? Või oled alles stardijoonel ja otsid kindlustunnet, et alustada?
Viljandimaa Arenduskeskus kutsub sind osalema Viljandimaa ettevõtjatele mõeldud praktilisel inspiratsioonipäeval.
Sisukas päev on täis:
· värskeid ideid ja tööriistu sihtturu valikuks
· nippe klientide ja partnerite leidmiseks
· praktilisi kogemuslugusid välisturgudel tegutsejatelt
Täpsem info ja registreerimine FIENTAS kuni 20. märtsini!

Rahakratt Viljandimaal!
2026-03-31 17:00 - 19:00 | Olustvere Teenindus- ja Maamajanduskool, Müüri tänav 4, Olustvere, Estonia
Tähelepanu Viljandimaa noored ja Kesk-Eesti ettevõtlusinkubaatori liikmed ja vilistlased ning kõik rahatarkuse huvilised!
Maakonda on oodata keegi kes on pooleldi inimene ja pooleldi mütoloogiline – Rahakratt isiklikult.
Täpsem info ja registreerimine Fientas!

Praktiline koolitus "Kuidas lugude jutustamine turunduse tõhusamaks muudab?"
2026-04-06 09:00 - 16:00 | Sihtasutus Viljandimaa Arenduskeskus, Vabaduse plats 4, Viljandi, Estonia
Lugude jutustamine ja selgelt eristuv brändi hääl on olulised nii uute klientide leidmisel kui ka olemasolevate hoidmisel. Need on ettevõtjana eristumise kontekstis kriitilise tähtsusega, sest kui toodetes ja teenustes võibki olla sarnasusi, siis sõnum ja selle unikaalne edastamise viis on põhjus, miks kliendid eelistavad üht ettevõtet teisele.
Koolituspäeva lõpuks on sul selge, mida see lugude jutustamine turundusstrateegia kontekstis tähendab ja kuidas neid teadmisi oma ettevõttes kasuks tööle panna.
Tule ja õpi jutustama oma brändi lugu nii, et see looks usaldust, viiks kliendid ostuotsusteni ja hoiaks neid püsiklientidena.
Koolitus on praktiline, harjutusi aitab kaasa teha tööraamat.
Täpsem info ja registreerimine FIENTAS!

Omaosalus ettevõtjatele 25 eurot, eraisikutele 100 eurot.
Osalevatele ettevõtetele arvestatakse osalemist kui vähese tähtsusega riigiabi (VTA).
Sündmust viiakse ellu “Kaasrahastanud Euroopa Liit” toel.

Birgit Itse
Birgit on Šotimaal elav kirjanik, koolitaja ja inspiratsioonikõneleja.
Eestis elades töötas ta üle 13 aasta ajakirjanikuna, turundamisega on ta tegelenud ligi kaheksa aastat.
Muu hulgas on ta on töötanud Aberdeeni Science Centre’i turunduse ja ürituste koordinaatorina, õpetanud loovust ja inimlikku kirjutamist Euroopa juturobotite ja tehisintellekti konverentsil, koolitajana teinud aastaid koostööd ka Eesti Kaubandus-Tööstuskojaga, samuti Eesti Naisjuhtide Klubiga. Ta kuulub rahvusvahelisse tekstiloojate võrgustikku Dark Angels Writers.
2024. aasta novembris sai temast TEDx kõneleja. Tema sulest on ilmunud seitse raamatut, lisaks on ta variautor veel kümnekonnale.
Rohkem infot leiab www.birgit-itse.com

Viljandi vestlusõhtu - Heikki Mägi
2026-04-21 16:00 - 18:00 | Sihtasutus Viljandimaa Arenduskeskus, Vabaduse plats 4, Viljandi, Estonia
Ideest tooteni: kuidas panna AI enda kasuks tööle
Kutsume teid inspireerivale vestlusõhtule, kus oma kogemusi jagab Heikki Mägi, tervisliku toitumise ja elustiili coach, AI-agentuuri asutaja.
Heikki Mägi on tervisliku eluviisi eestkõneleja, kes on loonud Eesti seni suurima kasutajaskonnaga toitumisrakenduse. Ta on üle 20 aasta aidanud rohkem kui 100 000 eestlasel kujundada tervislikke toitumisharjumusi ning koolitanud nii toitumise, turunduse kui ka äriarenduse teemadel.
Tema ettevõtlusteekond on viinud ta uue põlvkonna tehnoloogiateni. Tervise- ja heaoluplatvormi Frillice arendamisel sattus ta ootamatu valiku ette: kas jätta projekt seisma või leida uus lahendus. Ta valis viimase. Täna on Frillice’i keskkond üles ehitatud AI-koodile, mis on muutnud arenduse kiiremaks, paindlikumaks ja kuluefektiivsemaks. Sellest praktilisest kogemusest kasvas välja AI-agentuur, millega Heikki aitab ettevõtetel luua platvorme, prototüüpe ning tooteid ja teenuseid oluliselt kiiremini kui varem.
Vestlusõhtul jagab Heikki oma ettevõtlusteekonna kogemusi ja õppetunde ning seda, kuidas panna AI enda kasuks tööle.
Kohtade arv on piiratud!
Sündmus on tasuta.
Täpsem info ja registreerimine!

Viljandi vestlusõhtu on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.

Kaasrahastanud Euroopa Liit.

LinkedIn baaskoolitus ettevõtjatele
2026-04-28 09:30 - 13:00 | Sihtasutus Viljandimaa Arenduskeskus, Vabaduse plats 4, Viljandi, Estonia
Baaskoolituse läbinu saab enesekindluse LinkedInis tegutsemiseks ning tugeva vundamendi persoonibrändi iseseisvaks arendamiseks. Koolitust viin läbi kahesuunaliselt, st suhtlen osalejatega palju: julgustan jooksvalt küsima küsimusi ning teemade üle arutlema.
Osaleja kasu?

Kasvab enesekindlus LinkedInis toimetada, kuna õpid platvormi tundma ja arenesid kiirelt.
Kas ja millised eesmärgid on ettevõtjana LinkedInis reaalsed?
Lahkud koolituselt konkreetse arusaamaga, et tegemist on keskkonnaga, kuhu oma aega suunata ning tulu teenida.

Koolitus toimub eesti keeles, kestab umbes 2.5h, slaidid on inglise keeles. Koolitusmaterjale ei jagata.
Baaskoolituse teemablokid
Liigume üldisemalt üksikule: mis platvorm LinkedIn tegelikult on, kuidas see toimib ning milliseid võimalusi ettevõtjale pakub.
Sõnastame, miks ja kelle LinkedInis üldse kohal olla ning milliseid strateegilisi valikuid tasub teha juba enne esimest postitust.
Vaatame üle mida saab iga osaleja oma profiilil ise läbi mõelda ja koheselt paremaks teha, sest LinkedInis on endiselt võimalik saavutada nähtavust, mida ei saa reklaamieelarvega kompenseerida.
Teemad

LinkedIn olemus: müüdid, sisu levikuloogikad, kui palju on Eestis kasutajaid, nupud, isiklik voog ettevõtte konto.
Platvormi võimekus, ärivõrgustiku olulisus ja LinkedInis tegutsemisepõhjuste mõtestamine.
Personaalse profiili nn hügieenitase. Kuidas ehitada üles strateegilist feedi, mis töötaks kasutaja kasuks. Kuidas olla nähtav ka siis, kui puudub turundustiim?

Koolitusel osalemiseks on vajalik omada LinkedIn profiili!
Koolitusele registreerudes palume täita LinkedIn koolitusel osaleja sisendi vorm SIIT!
Oluline on kirjeldada, milliste ootustega koolitusele tullakse – see tagab, et kokku pandav koolituskava vastab osalejate vajadustele.
Täpsem info ja registreerimine FIENTAS!

Omaosalus ettevõtjatele 25 eurot, Kesk-Eesti ettevõtlusinkubaatori lepingulisele inkubandile tasuta ja eraisikutele 100 eurot.
Osalevatele ettevõtetele arvestatakse osalemist kui vähese tähtsusega riigiabi (VTA).
Sündmust viiakse ellu “Kaasrahastanud Euroopa Liit” toel.

3-päevane koolitusprogramm "Digipööre ettevõttes"
2026-05-13 06:00 - 2026-06-05 05:59 | Sihtasutus Viljandimaa Arenduskeskus, Vabaduse plats 4, Viljandi, Estonia
Interaktiivne koolitus, mille käigus viiakse samm-sammult läbi ettevõtte digitaliseerimise vajaduste ja võimaluste analüüs ning sobivate lahenduste kaardistamine.
Koolituse lõpptulemusena valmib ettevõtte digitaliseerimise teekaart, mis on aluseks edasiste konkreetsete tegevuste planeerimisel ja elluviimisel. Koolituse eesmärk on toetada ettevõtte tulemuslikkuse ja konkurentsivõime kasvu.
Koolituse läbiviimisel ühendatakse akadeemiline teadmus ja praktiline kogemus, tagades osalejatele sisuka, rakendatava ja ettevõttekeskse digipöörde käsitluse.

Digipöörde teostamise etapid
Etapp 1, koolituse toimumisaeg 13.05 Viljandis
Ettevõttekeskne rühmatöö, mille tulemusel valmib digipöörde teostuse algdokument. Soovitatav on iga ettevõtte osalus 2–3-liikmelise meeskonnaga, kellel on hea ülevaade ettevõtte toimimisest ning volitus esmaste otsuste tegemiseks.
Eesmärk: Kasutusnäidete abil kujundada terviklik arusaam digitaliseerimise ja automatiseerimise võimalustest ning nende otstarbekusest ettevõttes:
Mida teha? Miks teha? Milleks teha?
Kaardistatakse ettevõtte kitsaskohad (esialgne hinnang) ning põhjendatakse digitaliseerimise ja automatiseerimise tööriistade kasutamise vajadust.

Etapp 2, toimumisaeg 27.05 Microsoft Teams keskkonnas
Ettevõtte digitaliseerimise vajaduste ja võimaluste analüüsi jätkamine veebikoolitusena.
Koolituse esimeses osas tutvustatakse digitaalseid tööriistu, keskendudes nende olemusele ja funktsionaalsusele. Teises osas viiakse läbi digitaliseerimise ja automatiseerimise tulemuste ettevõttekeskne üldanalüüs. Iga ettevõte saab hinnata oma tulemusi, võrrelda neid koolituse käigus fikseeritud lahendustega ning teha esialgsed järeldused edasiste sammude osas.

Etapp 3, lõpuseminar 04.06 Viljandis
Ettevõtte külastus (soovi korral), mille käigus analüüsitakse protsesse ja töökohti digitaliseerimise ja automatiseerimise võimaluste vaates. Ettevõtte toimimist vaadeldakse põhimõttel „As-Is / To-Be“.
Eesmärgiks on koostada ettevõtte esmane digitaliseerimise ja automatiseerimise teekaart, mis aitab tõsta tootlikkust ja tulemuslikkust. Selgete eesmärkide korral otsitakse koos sobivaid finantseerimisallikaid.
Päevakava ja toimumiskoha osas võib ette tulla muudatusi.

Täpsem info ja registreerimine FIENTAS!
Omaosalus ettevõtjatele 75 eurot, Kesk-Eesti ettevõtlusinkubaatori lepingulisele inkubandile tasuta ja eraisikutele 300 eurot.
Osalevatele ettevõtetele arvestatakse osalemist kui vähese tähtsusega riigiabi (VTA).
Sündmust viiakse ellu “Kaasrahastanud Euroopa Liit” toel.
